text: মোরেলগঞ্জে ইউপি সদস্যের চোখ তুলে দিয়েছে দুর্বৃত্তরা, আটক-১ - দৈনিক আলোরকোল
  বুধবার, রাত ১১:০৪টা, ১৫ই জুলাই, ২০২০ ইং, ৩১শে আষাঢ়, ১৪২৭ বঙ্গাব্দ, ২৩শে জিলক্বদ, ১৪৪১ হিজরী
  দৈনিক আলোর কোল | ফেব্রুয়ারি ২৫, ২০২০
  বাগেহাটের মোরেলগঞ্জে আওয়ামীলীগ মনোনীত এমপি প্রার্থী'র সঙ্গে দেখা করে বাড়ি য়েবার পথে নাজমুল হাসান রানা (৪০) নামের এক ইউপি সদস্যের দু' চোখ তুলে দিয়েছে দুর্বৃত্তরা। ঘটনাটি ঘটেছে সোমবার দিবাগত রাত ১ টার দিকে উপজেলার বারইখালী ইউনিয়নের শেখপাড়া বাজার এলাকায়।
  গুরুতর আহত ওই ইউপি সদস্যকে তার স্বজনরা উদ্ধার করে রাত ৩ টার দিকে খুলনা মেডিক্যাল কলেজ হাসপাতালে নিয়ে ভর্তি করেছে।
  উপজেলার বারইখালী ইউনিয়নের শেখপাড়া গ্রামের নূর আলী হাওলাদারের ছেলে নাজমুল হাসান রানা ওই ইউনিয়নের ৫ নং ওয়ার্ড সদস্য ও স্থানীয় যুবলীগ নেতা। ঘটনার রাতে বাগেরহাট-৪ আসনের উপ-নির্বাচনে আওয়ামী লীগ মনোনীত প্রার্থী এ্যাডভোকেট আমিরুল আলম মিলনের সঙ্গে দেখা করে বাড়িতে ফিরছিলেন ইউপি সদস্য রানা।
  রাত ১টার দিকে তার বড়ির কাছাকাছি শেখপাড়া বাজার এলাকায় পৌছলে পূর্ব পরিকল্পিতিভাবে ওঁৎ পেতে থাকা একদল দুর্বৃত্ত তাঁর ওপর সন্ত্রাসী হামলা চালায় । হামলাকারী সন্ত্রাসীরা ধারালো অস্ত্র দিয়ে খুঁচিয়ে রানার দু' চোখ তুলে ফেলে। তবে কী কারণে এ হামলার ঘটনা ঘটেছে তা জানাতে পারেনি রানার পরিবারের লোকজন।
  মোরেলগঞ্জ থানা অফিসার-ইনচার্জ কেএম আজিজুল ইসলাম জানান, এ ব্যপারে একটি লিখিত অভিযোগ পাওয়াগেছে। পুলিশ মো. শাহ-জালাল নামে একজনকে আটক করেছে। ##